O fewn y gronfa honno o £30m, mae cronfa o tua £10m i sicrhau bod awdurdodau lleol, mewn partneriaeth â’u partneriaid yn y trydydd sector, yn gallu sefydlu trefniadau ar frys, sy’n angenrheidiol er mwyn amddiffyn y rhai sy’n dioddef fwyaf o effaith digartrefedd, sef unigolion sy’n cysgu allan. Rhaid i’r trefniadau hyn alluogi pobl i adael y stryd, fel bod modd iddynt ddiogelu eu hunain ac eraill. Rwy’n gwybod bod gwasanaethau digartrefedd ledled y wlad wedi gweithredu’n gyflym ac yn gadarn i sicrhau cyfleusterau ychwanegol fel bod modd i unigolion sydd heb gartref fod yn ddiogel, bod ganddynt fynediad at gyfleusterau glanweithdra ac y gallant hunanynysu mewn ffordd ddiogel. Er y bydd angen i bob sefydliad cyfrifol addasu ei ymateb i fodloni'r cyd-destun lleol a'i anghenion, rwyf wedi nodi'n glir yn y canllawiau a gyhoeddwyd yr wythnos hon bod rhaid i'r ddarpariaeth ar gyfer rhai sy'n cysgu allan fod yn seiliedig ar yr arferion gorau. Rwy’n disgwyl i awdurdodau lleol sicrhau bod y rhai sydd wedi cael llety dros dro mewn gwestai, busnesau gwely a brecwast, llety myfyrwyr a sefydliadau tebyg yn cael y lefelau cywir o gymorth sydd ar gael iddynt, yn cael eu monitro am symptomau ac yn cael help i leihau lledaeniad y feirws. Rwyf hefyd wedi bod yn glir na ddylid cyfyngu ar y ddarpariaeth a gynigir i’r rhai nad oes ganddynt hawl i gael arian o gronfeydd cyhoeddus wrth ymateb i'r argyfwng iechyd cyhoeddus hwn.
Within that £30m is a fund of some £10m to ensure that, in partnership with their third sector partners, local authorities can put in place urgent and necessary arrangements to protect those at the most acute end of homelessness; rough sleepers. These arrangements must enable people to move off the streets so that they can protect themselves and others. I know that homelessness services across the country have already taken swift and decisive action to secure additional facilities so that those without a home are safe, have access to good sanitation and can safely self-isolate. Whilst each responsible organisation will need to flex its response to meet local context and needs, I have been clear in the guidance issued this week that provision for rough sleepers must be based around the very best practice. I expect local authorities to ensure that those who are temporarily housed in hotels, B&Bs, student accommodation and the like have the right levels of support available to them, are monitored for symptoms and helped to minimise the spread of the virus. I have also been clear that in responding to this public health emergency there should be no restriction on provision for those with no recourse to public funds.